**Indokolás**

**Budapest Főváros XI. Kerület Újbuda Önkormányzata Képviselő-testületének az „Újbuda Önkormányzata Papp László Sportolói Ösztöndíj” alapításáról és adományozásáról szóló 17/2007. (V. 24.) önkormányzati rendelet módosításáról szóló 19/2021. (V. 27.) önkormányzati rendeletéhez**

**1. §**

Ez a szakasz rendelkezik a sportolói ösztöndíj alapításáról és adományozásáról szóló rendelet alkotása jogszabályi feltételeinek változásáról.

**2. §**

Itt kerül meghatározásra a pályázat benyújtásának módja.

**3. §**

Törlésre került a pályázathoz szükséges sporteredményekről szóló csatolmány benyújtási kötelezettsége, mely a rendelet korábbi szakaszában már meghatározásra került.

**4. §**

Ez a szakasz rendelkezik a formailag és tartalmilag hibás pályázatok sorsáról.

**5. §**

Ez a szakasz rendelkezik a hatályos adatvédelmi jogszabályoknak megfelelően az Önkormányzat, mint Adatkezelő feladatairól.

**6. §**

E szakasz (1) bekezdésében került módosításra a pályázati adatlap, figyelembe véve a személyes adatok védelméről szóló jogszabályt.

A (2) bekezdés rendelkezik a sportolók eredményeiről szóló igazolás módjáról.

A (3) bekezdés rendelkezik az „Újbuda Önkormányzata Papp László Sportolói Ösztöndíj” adományozásához kapcsolódó adatkezelésekről.

**7. §**

E szakaszban kerül szabályozásra a pályázatot benyújtó sportoló minimális és maximális életkora módosítása.

**8. §**

Meghatározza a rendelet hatálybalépésének napját.